**Sveučilište J.J. Strossmayera u Osijeku**

**Fakultet elektrotehnike, računarstva i informacijskih tehnologija Osijek**

**Kneza Trpimira 2b, 31000 Osijek**

**PRORAČUNSKA OBRAZLOŽENJA 2024. – 2026.**

**OBRAZLOŽENJE OPĆEG DIJELA FINANCIJSKOG PLANA**

Sukladno članku 36. novog Zakona o proračunu (NN 144/21) proračunski i izvanproračunski korisnici dužni su uz prijedlog financijskog plana izraditi i dostaviti obrazloženje općeg dijela financijskog plana. U ovom obrazloženju daje se opća slika financijskog plana kroz obrazloženje ukupnih prihoda, primitaka, rashoda, izdataka, prijenosa sredstava iz prethodne i u sljedeću godinu, u slučaju da isto postoji te stanje ukupnih i dospjelih obveza.

**PRIHODI I PRIMICI**

Planirani prihodi za proračunsku 2024.-2025.g. su u skladu sa dobivenim limitima za izvor 11. Iznos prihoda za pokrivanje redovne djelatnosti fakulteta za 2024.g. godinu s izvora 11 iznosi 4.819.498 EUR, za 2024. godinu 4.834.303 EUR i za 2025.g. iznosi 4.837.358 EUR. Prihodi za programsko financiranje za 2024.g. su planirani u iznosu od 684.006,00 EUR, a za 2025.g. i 2026.g. su planirani u istom iznosu. Prihodi za posebne namjene su planirani u iznosu od 550.000 EUR temeljem prihoda u prošloj godini a odnose se na prihode od školarina. Vlastiti prihodi su planirani na temelju procijene stručnih poslova koji će biti provedeni u narednim godinama. Planirani iznos prihoda od donacija se u najvećem dijelu odnosi na prihode od provođenja IRI projekata koji su planirani za provedbu u 2023.g. prema podatcima Ureda za međunarodnu suradnju i projekte. Planirani prihodi za ostale pomoći odnose se na projekte koji će se provoditi u narednim godinama kao što su projekti HRZZ, EURO CC, DATA CROSS i temelje se na predviđenoj dinamici provođenja navedenih projekata. Na izvoru 51 planirani su prihodi za projekt čija sredstva dobivamo iz EU - „ REsearch-based teaching for life-long LEARNing“ (RELEARN). Za projekt JAČANJE KAPACITETA ZA IRI - Razvoj ekspertnog sustava za upravljanje proizvodnjom i preradom prehrambenih proizvoda planirani su prihodi u iznosu od 90.813 EUR, 85% iz Europskog fonda za regionalni razvoj i 15% sredstva učešća za pomoći iz nadležnog proračuna.

**RASHODI I IZDACI**

Rashodi planirani iz izvora 11 za proračunsku 2024. – 2026.g. planirani su sukladno danim limitima. Najveći dio rashoda za redovnu djelatnost s izvora 11 se odnosi na plaće za redovan rad u iznosu od 4.046.038,00 EUR i za doprinose u iznosu od 606.104,00 EUR za 2024. godinu. Kod rashoda za programsko financiranje iz izvora 11 najveći planirani rashodi su za energiju 123.837,00 EUR za sve tri godine, usluge tekućeg i investicijskog održavanja u iznosu od 82.500,00 EUR i intelektualne usluge koje se većinom donose na vanjsku suradnju u iznosu od 82.500,00 EUR. Rashodi iz vlastitih sredstava planirani su prema procijeni troškova iz prijašnjih godina te nema značajnih odstupanja a najvećim dijelom su planirani za plaće, rashode za zaposlene i intelektualne usluge. Rashodi za posebne namjene na izvoru 43 planirani su za rashode obavljanja redovne djelatnosti fakulteta i to najvećim dijelom za plaće, doprinose, ostale rashode za zaposlene te intelektualne usluge, usluge tekućeg i investicijskog održavanja, zakupnine, članarine i usluge promidžbe i informiranja. Također u značajnije rashode sa izvora 43 planirani su troškovi nabavke laboratorijske opreme i dokumentacija za izgradnju Znanstveno istraživački centar elektrotehnike i računarstva. Rashodi na izvorima 61 donacije, 52 pomoći, 51 pomoći EU su planirani prema dinamici provođenja projekata i njihovim planovima. Na izvoru 563 i 12 planirani su rashodi za plaće zaposlenih na projektu JAČANJE KAPACITETA ZA IRI - Razvoj ekspertnog sustava za upravljanje proizvodnjom i preradom prehrambenih proizvoda.

**PRIJENOS SREDSTAVA IZ PRETHODNE I U SLJEDEĆU GODINU**

Planirani donos prihoda za posebne namjene u 2024.g. godini iznosi 427.480 EUR i odnosi se na prihode od školarina koji će se koristiti za troškove redovnog poslovanja u 2024. Odnos prihoda za posebne namjene za 2024.g. iznosi 78.740 EUR i odnosi se na školarine. Planirani donos prihoda na ostalim pomoćima iznosi 85.000 EUR i odnosi se na prihode projekata koji su bili pred financirani iz drugog izvora. Također odnos prihoda na ostalim pomoćima za 2024.g., 2025.g. i 2026.g. se odnose na prihode projekta koji se prenose zbog dinamike potrošnje po planu projekta i prihode za projekte koji su pred financirani iz drugih izvora.

Donos na izvoru 51 je dio prihoda za projekt „ REsearch-based teaching for life-long LEARNing“ (RELEARN), a dio sredstava se odnosi na refundacije za financiranje iz drugog izvora. Odnos prihoda na izvoru 51 se odnosi na sredstva refundacija za projekte financirane iz drugog izvora.

Odnos na izvoru 61 je prihod projekata i planiran je na temelju dinamike provedbe IRI projekta u 2024.

**UKUPNE I DOSPJELE OBVEZE**

U ovom dijelu svaki proračunski i izvanproračunski korisnik treba prikazati stanje ukupnih i dospjelih obveza korisnika na dan 31. prosinca prethodne godine i na dan 30. lipnja tekuće godine. Tražene podatke potrebno je iskazati na sljedeći način:

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 631.209,00 | 785.506,00 |
| Dospjele obveze | 2.222,00 | 2.222,00 |

U Osijeku, 07. prosinac 2023.g.

Dekan:

Prof.dr.sc. Tomislav Matić